
VÝZVA NA PREDLOŽENIE PONUKY PRE URČENIE PREPDOKLADANEJ HODNOTY ZÁKAZKY
 v rámci zadávania zákazky podľa Smernice o obstarávaní tovarov, služieb a stavebných prác (ďalej len „Smernica“)
1. Identifikácia obstarávateľa:
[bookmark: _Hlk97718180]Názov:			Slovenský olympijský a športový výbor
Sídlo:			Junácka 6, 831 04 Bratislava
IČO:			30811082
Kontaktná osoba:	Ing. Milica Mikušová
Email:			mikusova@olympic.sk
Tel. číslo:		+4212/49256113

V mene Slovenského olympijského a športového výboru (ďalej len „SOŠV“) Vás opätovne vyzývam na predloženie cenovej ponuky pre určenie predpokladanej hodnoty zákazky v zmysle Internej smernice o obstarávaní tovarov, služieb a stavebných prác z dôvodu doplnenia a úpravy opisu predmetu zákazky.

2. Názov predmetu zákazky.
[bookmark: _Hlk97726130]Lyžiarsky a cyklistický trenažér s centrálnym riadením

3. Opis predmetu zákazky.

Predmetom zákazky je dodanie  lyžiarskeho a cyklistického trenažéra, ktoré budú riadené centrálnym systémom, ktorý bude generovať QR kódy a následne vyhodnocovať aktivitu návštevníka na trenažéroch. 

Na predmet zákazky sa vyžaduje 24 mesačná záruka t.j. garantovanú bezplatná oprava počas záručnej doby s nástupom do 48 hodín od nahlásenia poruchy. Súčasťou predmetu zákazky sú zároveň dopravné náklady, inštalácia trenažérov a softvérového vybavenia na mieste, vrátane školenia na obsluhu a zariadení SW, testovanie do prevádzky a dokumentácie (návodov) v slovenskom jazyku .

Ekvivalentné plnenie predmetu zákazky musí spĺňať ten istý účel použitia a musia mať kvalitatívne rovnaké alebo lepšie vlastnosti a technické parametre ako je požadované pri pôvodnom predmete zákazky. Uvedené sa vzťahuje na všetky stanovené parametre. Uchádzač môže naceniť aj ekvivalent rovnakej alebo vyššej kvality.



I. Požiadavky na trenažéry: 

1. Lyžiarsky trenažér 
Sekcia pre lyžiarske aktivity bude obsahovať multifunkčnú dosku-board. Návštevníci si na nej môžu zalyžovať. Používateľ riadi jazdu priamo z miesta, pomocou nakláňania váhy na doske. Cieľom je v čo najkratšom čase prejsť dráhou, ktorá je rozdelená na klasickú dráhu slalom alebo paraolympijsky slalom pomocou zvukového navádzania. Dráha hry bude multifunkčná pre obe alternatívy. Návštevník má na každú alternatívu hry jeden pokus. Prírodné scenérie a dráhu, budú návštevníci sledovať na LCD obrazovke. Zvuky praskajúceho snehu pod boardom, či fandenie fanúšikov bude dotvárať celkovú atmosféru.
Požadované prevedenia:
A. Klasické lyžovanie (slalom)
Návštevník sa na boarde postaví na vyznačené miesto. Pomocou nakláňania sa na boarde bude návštevník ovládať pohyb lyžiara. Jeho úlohou bude čo najrýchlejšie prejsť dráhu. Po odjazdení sa výsledok zapíše do centrálnej databázy.  Úsek hry bude trvať max dve minúty. 
B. Para lyžovanie pomocou zvukového navádzania (para slalom)
Návštevník sa na boarde postaví na vyznačené miesto. Nasadí si helmu na hlavu a ponorí sa do úplnej tmy.  Cez helmu nevidieť ale počuť cez ňu. Cieľom je, vžiť sa do kože paraolympionika a vyskúšať si lyžovanie z perspektívy nevidiaceho športovca. Pomocou slovnej navigácie sa užívateľ na boarde pohybuje nakláňaním váhy doprava či doľava. Helma je vybavená funkciou detekcie nasadenia. Hra sa nespustí, kým návštevník nemá nasadenú helmu na hlave správnym spôsobom. Akonáhle si helmu nasadí, spustí sa senzor a hra môže začať. Predíde sa tak podvádzaniu v hre. Spustí sa odpočítavanie, a po započutí dlhého tónu sa začne zjazd na dráhe. Úsek hry bude trvať maximálne dve minúty. Vyhráva ten, kto má najrýchlejší čas.
2. Cyklistika

Požadované prevedenia:
A.  Cestná cyklistika
V sekcii sa bude nachádzať stacionárny cyklistický trenažér. Bicykel bude vybavený predným, cestným kolesom. Návštevník si sadne na bicykel a na obrazovke sa spustí odpočítavanie. Cyklista naháňa Petra Sagana. Cieľom je čo najrýchlejšie bicyklovať a predbehnúť ho. Návštevník preteká a vidí dej na obrazovke  z perspektívy cyklistu, nachádzajúceho sa  v pelotóne. Na obrazovke sa zobrazuje krajina v ktorej pretekajú (napr. Tour de France). Záťaž na bicykli si môže ľubovoľne preradiť. Hra bude znázorňovať 500 metrový šprint do cieľa so Saganom. Disciplína bude merať čas. Návštevník s najlepším časom vyhráva. Disciplínu majú možnosť si vyskúšať pomocou jedného pokusu. Sekcia bude merať najlepší čas dňa/týždňa. Výsledky budú uverejnené v databáze, ktorá sa bude po týždni či mesiaci vymazávať.
B. Para cyklistika

Princíp a trať bude rovnaká ako v alternatíve 1. Zmena nastane v tom že užívateľ bude musieť pred hraním para trenažéra upraviť pedál (zasunie jeden pedál pomocou výklopného systému). Na potrebný úkon ho vyzve štartovacia grafika aplikácie. Následne sa aktivuje para trenažér.

II. Požiadavky na centrálne riadenie:

1. Popis funkcionality centrálneho riadenia: 
Návštevník  pri vstupe do priestorov múzea dostane plastovú kartičku (predná strana grafika, zadná strana QR kód). Keď príde k trenažéru načíta pomocou čítačky QR kódov kartičku  a aplikácia ho vyzve na vytvorenie svojho mena „NIC-ku“. Po potvrdení mena bude aktivovaný trenažér cez čítačku QR. Následne návštevník bude mať možnosť 2x vyskúšať trenažér (klasické prevedenie, para prevedenie), t.j. jedna kartička na návštevníka, kde má povolené oba trenažéry na dva skúšobné pokusy. Výsledok sa zapíše do online databázy. Po absolvovaní trenažérov sa všetky výsledky zosumarizujú, pri výstupe z múzea bude umiestnený tablet a čítačka QR kódov. Po načítaní kartičky (zasunutie do prepadovej štrbiny ako samozber kartičiek) návštevník bude mať možnosť vybrať si zaslanie diplomu na mail alebo vytlačiť.
2. Požiadavky na softvérové riešenie: 
Požiadavka na centrálne riadenie je kompatibilita so softvérovou infraštruktúrou Slovenského olympijského a športového múzea - serverové riešenie postavené na technológii nodejs v programovacom jazyku javascript, s ktorým bude možné komunikovať pomocou REST API. Serverové riešenie bude obsahovať administračné rozhranie vytvorené pomocou frameworku React na správu prístupových QR kódov v jednotlivým hrám. Administračné rozhranie bude riešiť aj autorizáciu prístupu pre administrátora pomocou Oauth metódy. 
Hry Lyžiarsky trenažér a Cyklistika budú vyvíjané v programovacom jazyku C# pomocou Unity Engine, ktorých prístup bude kontrolovaný zo servera. QR čítačka na aktiváciu hry bude integrovaná ku každej hre a prostredníctvom REST API bude komunikovať klientská aplikácia hry s centrálnym riadením kam sa budú odosielať aj informácie o výsledkoch hier a kontrole prístupov k stanoviskám. 
[bookmark: _Hlk110862575]Grafický výstup herných app je 4K, 60 fps, + 1280 x 800, Interaktívny vstup zo senzorov je serial port USB, touch USB,Zvukový výstup stereo jack 3,5, LAN komunikácia medzi PC, TCP / FTP komunikácia. Vizualizácia užívateľského rozhrania herných app bude doložená úspešným uchádzačom k podpisu zmluvy a bude Prílohou č. 3 zmluvy.
Podrobná špecifikácia trenažérov a centrálneho riadenia je uvedená v Prílohe č. 1.

3. Obsah ponuky
Ponuka musí byť vyhotovená v elektronickej podobe a musí obsahovať:

· Vyplnenú a podpísanú Prílohu č. 1 

4. Lehota a spôsob predkladania ponúk.
Lehota predkladania ponúk uplynie dňa  15.8.2022 o 10:00 hod.
Predkladanie ponúk: prostredníctvom elektronického komunikačného portálu JOZEPHINE 

5. Dodatočné informácie
Prieskum trhu nevedie k uzatvoreniu odberateľsko dodávateľského vzťahu a slúži len na informatívne účely (stanovenie PHZ). Vzhľadom na uvedené nie je povinnosťou SOŠV oznamovať záujemcom výsledky prieskumu trhu.

Prílohy:
Príloha č. 1 – Špecifikácia predmetu zákazky


V Bratislave dňa 9.8.2022

Vypracoval (meno, funkcia): Ing. Milica Mikušová
Odborný pracovník ekonomického oddelenia

